钦定古今图书集成/明伦汇编/氏族典/第363卷 > 《廖用贤尚友录》 > 任坛
## 钦定古今图书集成/明伦汇编/氏族典/第363卷 > 《廖用贤尚友录》 > 任坛

按《万姓统谱》：“坛，字廷坚，鄞人。登胡广榜进士，知桂东
县，秩满，擢监察御史，升江西按察司佥事。刚介有守，
字牧之恩，洽于桂东；冰霜之操，肃于宪台。御史时守
制于家，三年足不出户限。守令谒吊，惟哭踊，对之不
接一语。同邑为御史者，若柴履、姚兼善，皆砥砺操行，
以才能著名。履之居丧，亦一如坛焉，士论高之。”